Koronavirus holatlari soni 55 mingtaga yaqinlashdi

26 sentyabr kuni O‘zbekistonda 491 ta yangi koronavirus holati qayd etildi. Bu haqda Sog‘liqni saqlash vazirligi matbuot xizmati xabar berdi.
Shu bilan birga, bugun 4 nafar koronavirusga chalingan bemor vafot etib, jami ko‘rsatkich 454 nafarga yetdi.
E’tiborli jihati, bugun Toshkent shahri, Namangan, Andijon, Toshkent, Jizzax, Qashqadaryo, Samarqand hamda Xorazm viloyatlarida 504 nafar bemor tuzaldi.
Hozirda kasallik qayd etilgan jami 54 953 nafar bemordan 51 458 nafari sog‘ayib, davolanish ko‘rsatkichi 93 foizni tashkil etmoqda.
Ayni paytda tibbiyot muassasalarida davolanayotgan 3041 nafar bemordan 719 nafari og‘ir, 294 nafari esa o‘ta og‘ir ahvolda.